На основу члана 13. став 2. и 3. Закона о локалној самоуправи (''Службени гласник РС'', број 129/2007) и члана 37. Статута Града Ниша („Службени лист Града Ниша, број 88/2008),

Скупштина Града Ниша, на седници од 2013. године, доноси

**О Д Л У К У**

**О БРАТИМЉЕЊУ И УСПОСТАВЉАЊУ САРАДЊЕ ИЗМЕЂУ ГРАДА НИША (РЕПУБЛИКА СРБИЈА) И ГРАДА БЕЛГОРОДА (РУСКА ФЕДЕРАЦИЈА**)

**I**

Братиме се и успостављају сарадњу Град Ниш и Град Белгород.

**II**

 Овлашћује се Градоначелник Града Ниша, проф. др Зоран Перишић, да у име Града Ниша потпише Протокол о сарадњи у областима трговинско-економске, научно-техничке, индустријске и културне сарадње са представником Града Белгорода.

**III**

 За реализацију ове oдлуке обезбедиће се средства у буџету Града Ниша.

**IV**

 Одлуку доставити Влади Републике Србије на сагласност.

**V**

 Ова одлука објавиће се у ''Службеном листу Града Ниша'', по добијеној

сагласности Владе Републике Србије.

**VI**

Ова одлука ступа на снагу осмог дана од дана објављивања у „Службеном листу Града Ниша“.

Број:

 У Нишу,

**СКУПШТИНА ГРАДА НИША**

 Председник

 Проф. др Миле Илић

**О б р а з л о ж е њ е**

 Правни основ за доношење Одлуке о братимљењу и успостављању сарадње између Града Ниша и Града Белгорода је члан 13. Закона о локалној самоуправи, којим је прописано да јединице локалне самоуправе могу сарађивати са јединицама локалне самоуправе других држава у оквиру спољне политике Републике Србије, у складу са Уставом и законом. Такође, наведеним чланом прописано је да Одлуку о успостављаању сарадње доноси Скупштина јединице локалне самоуправе уз сагласност Владе.

Град Ниш, кога представља Градоначелник, проф. др. Зоран Перишић и град Белгород (Руска Федерација), кога представља градоначелник Сергеј Андрејевич Боженов изразили су намеру успостављања сарадње кроз закључење Споразума о побратимским односима између ова два града.

Основни циљеви закључења споразума били би развој међусобних односа на дугорочној основи, ширење трговинско-економске, научно-техничке, индустријске и културне сарадње, те у том смислу Споразум о побратимским односима представља стабилну полазну основу за даљи развој и унапређење сарадње у циљу свеукупног бенефита грађана градова Белгорода и Ниша.

На основу напред наведеног, Скупштина Града Ниша доноси Одлуку о братимљењу и успостављању сарадње између Града Ниша и Града Белгорода.

У Нишу, августа 2013. године